Under Your Scars

"Under Your Scars" (בתרגום חופשי לעברית: מתחת לצלקות שלך) הוא סינגל של להקת הרוק האמריקאית גודסמאק. השיר הוא הסינגל השלישי מהאלבום When Legends Rise. השיר יצא לאור ב-27 באפריל 2018, כחלק מהאלבום, וכסינגל הרשמי השלישי מתוך האלבום ב-28 במרץ 2019.

==רקע והשראה==
סולי ארנה חשף שמקור ההשראה שעמד מאחורי כתיבת השיר היא הזמרת ליידי גאגא באומרו:

==סגנון מוזיקלי==
בראיון למגזין "קלאסיק רוק" ציין ארנה שהשיר הוא ככל הנראה "החשוב ביותר באלבום" בכל הקשור להתפתחותה המוזיקלית של הלהקה, מאחר שמדובר בבלדה לגיטימית ראשונה ללהקה.<ref name="loudersound"></ref>

ארנה הוסיף שזו הפעם הראשונה שבה הלהקה הכניסה פסנתר לשיר שלה, ושהוא שאב מעט מדברים שעשה בפרויקט הסולו שלו, ושילב אותם בסגנונה של הלהקה על מנת ליצור בלדה קלאסית, כמו "Dream On" של אירוסמית, "Stairway to Heaven" או "November Rain". ארנה ציין שמוקדם לדעת אם השיר הזה מתחרה בקלאסיקות שציין שהן "אגדתיות" כדבריו, אך ציין שלדעתו יש בשיר את החומרים מהם בנויות בלדות אפיות, בכך שהוא מתחיל לאט מאוד וגדל עוד ועוד לקראת סיום אפי. בנוסף ציין את מילות השיר כעמוקות ביותר באלבום.<ref name="loudersound"/>

==רצועות==
;סינגל דיגיטלי

==וידאו קליפ==
הווידאו קליפ לשיר פורסם ב-19 ביולי 2019.<ref name = "loudwire-1"/> את הקליפ ביים פריס ויזון. במהלכו מוצגים קטעים שבהם מבצעת הלהקה את השיר בהופעות, וקטעים שבהם הלהקה נמצאת באינטראקציות שונות עם מעריצים לאורך השנים. האתר Radio.com שיבח את הקליפ וציין שהוא מעביר מסר של חיוביות, ושהוא נוגע ללב.<ref name = "radio"></ref>

==הופעות חיות==
גודסמאק ביצעה את השיר לראשונה ב-27 בפברואר 2019, בפורום O<sub>2</sub> שבקנטיש בלונדון, אנגליה.<ref></ref> מאז השיר מבוצע באופן קבוע בהופעותיה של הלהקה. ב-8 באוקטובר 2019 ביצעו סולי ארנה והגיטריסט טוני רומבולה גרסה אקוסטית של השיר במהלך הופעה משודרת במסגרת התוכנית Octane Unleaded של SiriusXM.<ref></ref>

==ביקורת והצלחה מסחרית==
===ביקורות===
השיר זכה לביקורות חיוביות מאוד. ג'ו דיוויטה מהאתר "Loudwire" תיאר אותו כ"רצועה עדינה אך חזקה".<ref name = "loudwire-1"/> גם ג'יי גוראניה מהאתר "Blabbermouth", שנתן לאלבום ציון 6 מתוך 10, תיאר את השיר כ"בלדה מרשימה וגדושה בסולו גיטרה בסגנון סלאש, מעורר ומרגש כמו שאר השיר".<ref name = "blabbermouth review"></ref> ניל יונג מהאתר "AllMusic" תיאר את השיר כ"סוחף" וככזה שמוכן להופעות באצטדיונים.<ref></ref>

===הצלחה מסחרית===
עם צאתו לאור נכנס השיר למספר מצעדים, לרבות מצעד הרוק המיינסטרימי של הבילבורד. כמו שני קודמיו, גם הסינגל הזה הגיע למקום הראשון במצעד, ונשאר בו במשך שבועיים רצופים.<ref name="billboard-1"></ref> השיר היה לשירה העשירי של הלהקה שמגיע להישג.<ref name = "blabbermouth-1"></ref>

כשנשאל על הצלחתו המסחרית של השיר ציין ארנה שההגעה לאבן הדרך של עשרה שירים במקום הראשון במצעד הרוק המיינסטרימי של הבילבורד הייתה רגע של גאווה עבורו ועבור הלהקה, הוסיף שהוא חש כבוד ומרגיש מבורך על ההגעה לשלושה סינגלים מאותו האלבום שמגיעים למקום הראשון במצעד, בפעם הראשונה עבור הלהקה.<ref name = "blabbermouth-1"/>

===מכירות===
ב-27 בספטמבר 2021 העניק איגוד תעשיית ההקלטות האמריקאי לשיר מעמד של תקליטון זהב לאחר שמכר בארצות הברית למעלה מ-500,000 עותקים.

=="קרן הצלקות"==
יחד עם הוצאת השיר החליטה הלהקה, שאיבדה מספר אמנים וחברים קרובים שהתאבדו במהלך השנים שלפני צאת האלבום, להקים קרן בשם "קרן הצלקות" (The Scars Foundation) במטרה לעורר מודעות לנושאים הקשורים לבריאות נפשית.<ref name = "loudwire-2"></ref> הקרן היא מוסד ללא כוונת רווח שמטרתו לספק משאבים ולתת מידע למי שמתמודדים עם מחשבות אובדניות, בריונות, התמכרויות, התעללות ועוד. כל תרומה לארגון מאפשרת לתורם להוריד את השיר "Under Your Scars" ממנו שואבת הקרן את שמה.<ref name = "loudwire-2"/>

==משתתפים==

==מיקומי שיא במצעדים==

==קישורים חיצוניים==

* [https://www.scarsfoundation.org/ האתר הרשמי של "The Scars Foundation"]

==הערות שוליים==

קטגוריה:שירי 2018
קטגוריה:סינגלים מ-2019
קטגוריה:שירי גודסמאק
קטגוריה:שירים באנגלית
קטגוריה:שירי הארד רוק
קטגוריה:שירי זהב בארצות הברית
קטגוריה:סינגלים שהגיעו למקום הראשון במצעד הרוק המיינסטרימי